GESTOOFDE WILDSVLEIS VIR PASTEIE
Posted on May 21, 2017 by Rina Kleinhans Posted in Pasteie en Pasteitjies / Pies Large and Small, Wild / Venison
2-3kg wilds kook vleis met bene aan*
Vars gekneusde knoffel
2 koppies goeie rooiwyn (as jy dit nie sal drink nie moenie met dit kook nie)
Arabiese kruie en spesery mengsel
Braai die vleis stukke in 'n groot swart platboom pot tot mooi verbruin (jy gaan dit in sarsies moet doen as dit baie vleis is). Skep die vleis in jou stoompot en hou eenkant. Gooi kookwater in die swartboom pot en skraap al die bruin stukkies van die bodem af. Gooi die water alles oor die vleis in die stoompot. Voeg nou die kruie & speserye na smaak by asook die res van die bestandele.
Stoom vir ten minste 'n uur en half of tot die vleis van die bene afval. As die vloeistof baie lyk laat dit afkook tot dit heelwat minder is want jy wil nie te veel sous he maar ook nie dit weggooi nie want al die geur is daarin. Ek het my stoompot op die gas hob laat kook vir ten minste nog 25min om die sous die regte dikte te kry. Kyk na my fotos.
Gooi nou al die vleis en sous in 'n platter bak sodat jy al die beentjies en senings kan uithaal. Onthou om die murg uit die bene te druk (ek vind 'n chopstick werk baie goed vir dit).
As daar nog groterige stukkies vleis is sny hulle kleiner. Laat die fyn vleismengsel afkoel tot yskoud. Maak intussen jou deeg en laat dit ook afkoel as jy gaan pasteie maak.
Hierdie fyn vleis kan saam met pasta bedien word of kan gevries word vir later gebruik alhoewel ek nie enige kruie of speserye bysit wanneer ek vleis spesifiek regmaak vir die vrieskas.
*ek het vandag 'n pakkie vark kookvleis bygesit omdat die wildsvleis geneig is om droog te wees. Jy kan ook streepspek bysit.
Nota: Gister se ekstra wildsvleis het vanaand pastei geword met 'n degie bo-oor, bedien saam met lemoen wortels en boere groenboontjies.